ค่ะ ดิฉันฝังยาคุมหลังคลอดแล้วให้นมบุตรถึง 4เดือนครึ่ง ตลอดเวลาที่ให้นมบุตรไม่มีประจำเดือนเลย แต่พอหย่านมประจำเดือนมาทุกวันเลยค่ะ ตอนนี้ก็ประมาณ 2 สัปดาห์แล้วที่มีประจำเดือน และไม่มีท่าทีที่จะหยุดไหล ซึ่งก่อนหน้าที่จะตั้งครรภ์ได้เคยฉีดยาคุมแบบ 3 เดือน แต่ดิฉันก็มีประจำเดือนมาตลอดทุกวันเป็นเวลา 76 วัน ดิฉันจึงไปหาที่ศิริราช คุณบอกเป็นผลจากการฉีดยาคุม ซึ่งแต่ละคนไม่เหมือนกัน แต่การฝังยาคุมก็มีผลค้างเคียงเหมือนการฉีดยาคุม และถ้าเราไม่โอเคกับการมีเลือดไหลทุกวัน คุณจึงแนะนำให้กินยาคุมเพื่อให้หยุดเลือด ซึ่งมันก็ได้ผลจริงๆ และในกรณีที่ฝังยาคุม สามารถทานยาคุมแบบปกติร่วมด้วยได้ไหมคะ ไม่อยากเอายาฝังออกค่ะ
สวัสดีค่ะ ในกรณีดังกล่าวมานั้น หากแพทย์ตรวจร่างกายแล้วคิดว่าน่าจะเป็นผลข้างเคียงจากการใช้ยาฝังคุมกำเนิดจริงๆ ไม่ได้มีความผิดปกติทางนรีเวชอื่นๆนั้น ก็สามารถใช้ยาคุมเพื่อปรับฮอร์โมนและหยุดเลือดชั่วคราวได้ ซึ่งก็จะใช้เป็นช่วงสั้นๆ พอให้เลือดหยุด แล้วแพทย์ก็จะถอนยาออก ไม่จำเป็นต้องเอายาฝังออกในกรณีนี้ค่ะแนะนำปรึกษาแพทย์ที่ดูแลอยู่เพื่อรับยาปรับฮอร์โมนหรือยาคุมกำเนิดกับแพทย์นะคะสังเกตอาการ/ผลข้างเคียงของยาฝัง เช่น เลือดออกผิดปกติทางช่องคลอด ประจำเดือนมาผิดปกติหรือไม่มา อารมณ์แปรปรวน สิวขึ้น คัดตึงเต้านม คลื่นไส้ ถ้ามีควรแจ้งให้แพทย์ทราบ